CELEX: 62019TA0235
Language: fi
Date: 2021-06-09 00:00:00
Title: Asia T-235/19: Unionin yleisen tuomioistuimen tuomio 9.6.2021 – HIM v. komissio (Välityslauseke – Tieto- ja viestintätekniikkapolitiikan tukiohjelman yhteydessä tehdyt avustussopimukset – Tilintarkastuskertomus – Komission antamat veloitusilmoitukset – OLAFin tutkinta – Kumoamiskanne – Vastakanne – Avustusten maksaminen takaisin kokonaisuudessaan – Vahingonkorvaus)

26.7.2021   
            
            
               FI
            
            
               Euroopan unionin virallinen lehti
            
            
               C 297/32
            
         
      Unionin yleisen tuomioistuimen tuomio 9.6.2021 – HIM v. komissio
      (Asia T-235/19) (1)
      
      (Välityslauseke - Tieto- ja viestintätekniikkapolitiikan tukiohjelman yhteydessä tehdyt avustussopimukset - Tilintarkastuskertomus - Komission antamat veloitusilmoitukset - OLAFin tutkinta - Kumoamiskanne - Vastakanne - Avustusten maksaminen takaisin kokonaisuudessaan - Vahingonkorvaus)
      (2021/C 297/38)
      Oikeudenkäyntikieli: ranska
      
         Asianosaiset
      
      
         Kantaja: Health Information Management (HIM) (Bryssel, Belgia) (edustaja: asianajaja P. Zeegers
      
         Vastaaja: Euroopan komissio (asiamiehet: J. Estrada de Solà ja M. Ilkova)
      
         Oikeudenkäynnin kohde
      
      Yhtäältä SEUT 272 artiklan nojalla esitetty ensisijainen vaatimus, jossa vaaditaan toteamaan, että komissio on antanut 4.2.2019 päivätyt veloitusilmoitukset nro 3241901815 ja nro 3241901886, joilla vaaditaan maksamaan takaisin tässä järjestyksessä 94 445 euroa ja 121 517 euroa kilpailukyvyn ja innovoinnin puiteohjelman (2007–2013) perustamisesta 24.10.2006 tehdyllä Euroopan parlamentin ja neuvoston päätöksellä N:o 1639/2006/EY perustetussa puiteohjelmassa tarkoitetun tieto- ja viestintätekniikkapolitiikan tukiohjelman yhteydessä tehtyjen hankkeeseen ”ElDeRly-friEndly Alarm handling and monitorING (Dreaming)” liittyvän avustussopimuksen nro 225023 ja hankkeeseen ”Health monitoring and sOcial integration environMEnt for Supporting WidE ExTension of independent life at HOME (HOME SWEET HOME)” liittyvän avustussopimuksen nro 250449 nojalla, sopimusvelvoitteidensa vastaisesti ja että näin ollen velvollisuutta maksaa kyseisiä määriä ei ole, ja tarvittaessa SEUT 263 artiklan nojalla esitetty vaatimus, joka koskee kyseisten veloitusilmoitusten kumoamista, ja toisaalta komission vastakanne, jolla se vaatii HIM:n velvoittamista maksamaan edellä mainittujen avustussopimusten perusteella maksetut avustukset takaisin kokonaisuudessaan ja maksamaan 58 876,50 euroa vahingonkorvausta
      
         Tuomiolauselma
      
      
                  1)
               
               
                  Pääkanne hylätään.
               
            
                  2)
               
               
                  Health Information Managementin (HIM) sopimusrikkomuksia, jotka koskevat hankkeen ”ElDeRly-friEndly Alarm handling and MonitorING (Dreaming)” toteuttamista koskevaa avustussopimusta nro 225023 ja hankkeen ”Health monitoring and sOcial integration environMEnt for Supporting WidE ExTension of independent life at HOME (HOME SWEET HOME)” toteuttamista koskevaa avustussopimusta nro 250449, on pidettävä kyseisten sopimusten yleisten ehtojen II.1 kohdassa tarkoitettuina sääntöjenvastaisuuksina.
               
            
                  3)
               
               
                  HIM velvoitetaan maksamaan Euroopan komissiolle takaisin 512 799 euroa.
               
            
                  4)
               
               
                  Komission vastakanne hylätään muilta osin.
               
            
                  5)
               
               
                  HIM vastaa omista oikeudenkäyntikuluistaan, ja se velvoitetaan korvaamaan puolet komissiolle aiheutuneista oikeudenkäyntikuluista.
               
            
         (1)  EUVL C 206, 17.6.2019.